ไฟแนนซ์ทูเดย์
โดย...ใจฮิน
2 เม.ย. 2558

โดย...ใจฮิน
...สมหมาย ภาษี รมว.คลัง ออกมาขานรับการยกเลิกกฎอัยการศึก เพราะจะทำให้ท่องเที่ยวของไทยคึกคักขึ้น เป็นตัวช่วยเศรษฐกิจสำคัญ เพราะการกระตุ้นการบริโภคถึงทางตัน จากหนี้ครัวเรือนของไทยพุ่งสูงเป็นที่ 1 ของโลก การส่งออกไทยพึ่งได้น้อย เหลือแต่การเบิกจ่ายงบอย่างเดียวที่ขับเคลื่อนเศรษฐกิจได้อยู่ อย่างไรก็ตาม พอเจอเหตุวางระเบิดกลางกรุง แม้ว่าจะเป็นของปลอม ไม่สร้างความเสียหาย แต่ก็บั่นทอนความเชื่อมั่นทางเศรษฐกิจเพิ่มมากขึ้น
...พล.อ.ประยุทธ์จันทร์โอชา นายกรัฐมนตรี ให้สัมภาษณ์ว่า แต่ละฝ่ายไม่ช่วยกันแก้ปัญหาบ้านเมืองเลย ทำให้ไม่รู้ว่าจะได้เลือกตั้งหรือไม่คำพูดนี้ทำให้ผู้ที่เกี่ยวข้องกับเศรษฐกิจมองว่า เป็นทั้งผลดีและผลกระทบต่อเศรษฐกิจ ผลดีคือประเทศน่าจะอยู่ในความสงบไม่มีเหตุรุนแรงทางการเมือง แต่ผลร้ายคือต่างชาติ โดยเฉพาะสหรัฐและยุโรปจะกดดันการค้าของไทยต่อ เพื่อให้มีการเลือกตั้งเร็วที่สุด